plato-philosophy.parmenides 163
καὶ μὴν εἴπερ γε κινεῖται , μεγάλη ἀνάγκη αὐτῷ ἀλλοιοῦσθαι · ὅπῃ γὰρ ἄν τι κινηθῇ , κατὰ τοσοῦτον οὐκέθʼ ὡσαύτως ἔχει ὡς εἶχεν , ἀλλʼ ἑτέρως . οὕτως . κινούμενον δὴ τὸ ἓν καὶ ἀλλοιοῦται . ναί . καὶ μὴν μηδαμῇ γε κινούμενον οὐδαμῇ ἂν ἀλλοιοῖτο . οὐ γάρ . ἧι μὲν ἄρα κινεῖται τὸ οὐκ ὂν ἕν , ἀλλοιοῦται · ᾗ δὲ μὴ κινεῖται , οὐκ ἀλλοιοῦται . οὐ γάρ . τὸ ἓν ἄρα μὴ ὂν ἀλλοιοῦταί τε καὶ οὐκ ἀλλοιοῦται . φαίνεται . τὸ δʼ ἀλλοιούμενον ἆρʼ οὐκ ἀνάγκη γίγνεσθαι μὲν ἕτερον ἢ πρότερον , ἀπόλλυσθαι δὲ ἐκ τῆς προτέρας ἕξεως · τὸ δὲ μὴ ἀλλοιούμενον μήτε γίγνεσθαι μήτε ἀπόλλυσθαι ; ἀνάγκη . καὶ τὸ ἓν ἄρα μὴ ὂν ἀλλοιούμενον μὲν γίγνεταί τε καὶ ἀπόλλυται , μὴ ἀλλοιούμενον δὲ οὔτε γίγνεται οὔτε ἀπόλλυται · καὶ οὕτω τὸ ἓν μὴ ὂν γίγνεταί τε καὶ ἀπόλλυται , καὶ οὔτε γίγνεται οὔτʼ ἀπόλλυται . οὐ γὰρ οὖν.αὖθις δὴ ἐπὶ τὴν ἀρχὴν ἴωμεν πάλιν ὀψόμενοι εἰ ταὐτὰ ἡμῖν φανεῖται ἅπερ καὶ νῦν ἢ ἕτερα . ἀλλὰ χρή . οὐκοῦν ἓν εἰ μὴ ἔστι , φαμέν , τί χρὴ περὶ αὐτοῦ συμβαίνειν ; ναί . τὸ δὲ μὴ ἔστιν ὅταν λέγωμεν , ἆρα μή τι ἄλλο σημαίνει ἢ οὐσίας ἀπουσίαν τούτῳ ᾧ ἂν φῶμεν μὴ εἶναι ; οὐδὲν ἄλλο . πότερον οὖν , ὅταν φῶμεν μὴ εἶναί τι , πὼς οὐκ εἶναί φαμεν αὐτό , πὼς δὲ εἶναι ; ἢ τοῦτο τὸ μὴ ἔστι λεγόμενον ἁπλῶς σημαίνει ὅτι οὐδαμῶς οὐδαμῇ ἔστιν οὐδέ πῃ μετέχει οὐσίας τό γε μὴ ὄν ; ἁπλούστατα μὲν οὖν . οὔτε ἄρα εἶναι δύναιτο ἂν τὸ μὴ ὂν οὔτε ἄλλως οὐδαμῶς οὐσίας μετέχειν . οὐ γάρ . τὸ δὲ γίγνεσθαι καὶ τὸ ἀπόλλυσθαι μή τι ἄλλο ἦν ἢ τὸ μὲν οὐσίας μεταλαμβάνειν , τὸ δʼ ἀπολλύναι οὐσίαν ; οὐδὲν ἄλλο . ὧι δέ γε μηδὲν τούτου μέτεστιν , οὔτʼ ἂν λαμβάνοι οὔτʼ ἀπολλύοι αὐτό . πῶς γάρ ; τῷ ἑνὶ ἄρα , ἐπειδὴ οὐδαμῇ ἔστιν , οὔτε ἑκτέον οὔτε ἀπαλλακτέον οὔτε μεταληπτέον οὐσίας οὐδαμῶς . εἰκός . οὔτε ἄρα ἀπόλλυται τὸ μὴ ὂν ἓν οὔτε γίγνεται , ἐπείπερ οὐδαμῇ μετέχει οὐσίας . οὐ φαίνεται . οὐδʼ ἄρʼ ἀλλοιοῦται οὐδαμῇ · ἤδη γὰρ ἂν γίγνοιτό τε καὶ ἀπολλύοιτο τοῦτο πάσχον . ἀληθῆ . εἰ δὲ μὴ ἀλλοιοῦται , οὐκ ἀνάγκη μηδὲ κινεῖσθαι ; ἀνάγκη . οὐδὲ μὴν ἑστάναι φήσομεν τὸ μηδαμοῦ ὄν · τὸ γὰρ ἑστὸς ἐν τῷ αὐτῷ τινι δεῖ ἀεὶ εἶναι . τῷ αὐτῷ · πῶς γὰρ οὔ ; οὕτω δὴ αὖ τὸ μὴ ὂν μήτε ποτὲ ἑστάναι μήτε κινεῖσθαι λέγωμεν . μὴ γὰρ οὖν .
Lemmas: καί μήν εἴπερ γε κινέω , μέγας ἀνάγκη αὐτός ἀλλοιόω · ὅπῃ γάρ ἄν τις κινέω , κατά τοσοῦτος οὐκέτι ὡσαύτως ἔχω ὡς ἔχω , ἀλλά ἕτερος . οὕτως . κινέω δή ὁ εἷς καί ἀλλοιόω . ναί . καί μήν μηδαμῇ γε κινέω οὐδαμῇ ἄν ἀλλοιόω . οὐ γάρ . ᾗ μέν ἄρα κινέω ὁ οὐ εἰμί εἷς , ἀλλοιόω · ᾗ δέ μή κινέω , οὐ ἀλλοιόω . οὐ γάρ . ὁ εἷς ἄρα μή εἰμί ἀλλοιόω τε καί οὐ ἀλλοιόω . φαίνω . ὁ δέ ἀλλοιόω ἆρα οὐ ἀνάγκη γίγνομαι μέν ἕτερος ἤ πρότερος , ἀπόλλυμι δέ ἐκ ὁ πρότερος ἕξις · ὁ δέ μή ἀλλοιόω μήτε γίγνομαι μήτε ἀπόλλυμι ; ἀνάγκη . καί ὁ εἷς ἄρα μή εἰμί ἀλλοιόω μέν γίγνομαι τε καί ἀπόλλυμι , μή ἀλλοιόω δέ οὔτε γίγνομαι οὔτε ἀπόλλυμι · καί οὕτως ὁ εἷς μή εἰμί γίγνομαι τε καί ἀπόλλυμι , καί οὔτε γίγνομαι οὔτε ἀπόλλυμι . οὐ γάρ οὖν.αὖθις δή ἐπί ὁ ἀρχή ἔρχομαι πάλιν ὁράω εἰ αὐτός ἐγώ φαίνω ὅς καί νῦν ἤ ἕτερος . ἀλλά χρή . οὐκοῦν εἷς εἰ μή εἰμί , φημί , τίς χρή περί αὐτός συμβαίνω ; ναί . ὁ δέ μή εἰμί ὅταν λέγω , ἆρα μή τις ἄλλος σημαίνω ἤ οὐσία ἀπουσία οὗτος ὅς ἄν φημί μή εἰμί ; οὐδείς ἄλλος . πότερος οὖν , ὅταν φημί μή εἰμί τις , πως οὐ εἰμί φημί αὐτός , πως δέ εἰμί ; ἤ οὗτος ὁ μή εἰμί λέγω ἁπλῶς σημαίνω ὅτι οὐδαμῶς οὐδαμῇ εἰμί οὐδέ πη μετέχω οὐσία ὁ γε μή εἰμί ; ἁπλόος μέν οὖν . οὔτε ἄρα εἰμί δύναμαι ἄν ὁ μή εἰμί οὔτε ἄλλος οὐδαμῶς οὐσία μετέχω . οὐ γάρ . ὁ δέ γίγνομαι καί ὁ ἀπόλλυμι μή τις ἄλλος εἰμί ἤ ὁ μέν οὐσία μεταλαμβάνω , ὁ δέ ἀπόλλυμι οὐσία ; οὐδείς ἄλλος . ὅς δέ γε μηδείς οὗτος μέτειμι , οὔτε ἄν λαμβάνω οὔτε ἀπολύω αὐτός . πῶς γάρ ; ὁ εἷς ἄρα , ἐπειδή οὐδαμῇ εἰμί , οὔτε ἔχω οὔτε ἀπαλλακτέον οὔτε μεταληπτέος οὐσία οὐδαμῶς . ἔοικα . οὔτε ἄρα ἀπόλλυμι ὁ μή εἰμί εἷς οὔτε γίγνομαι , ἐπεί οὐδαμῇ μετέχω οὐσία . οὐ φαίνω . οὐδέ ἄρα ἀλλοιόω οὐδαμῇ · ἤδη γάρ ἄν γίγνομαι τε καί ἀπόλλυμι οὗτος πάσχω . ἀληθής . εἰ δέ μή ἀλλοιόω , οὐ ἀνάγκη μηδέ κινέω ; ἀνάγκη . οὐδέ μήν ἵστημι φημί ὁ μηδαμοῦ εἰμί · ὁ γάρ ἵστημι ἐν ὁ αὐτός τις δέω ἀεί εἰμί . ὁ αὐτός · πῶς γάρ οὐ ; οὕτως δή αὖ ὁ μή εἰμί μήτε ποτέ ἵστημι μήτε κινέω λέγω . μή γάρ οὖν .